《满庭芳 春日苦雨》
清代·龚静照

春昼淹淹，春愁脉脉，娇黄媚紫都非。韶华几许，九十半成违。

风都水纹如皱，凭栏处、漫浸芳菲。残梦醒，云迷雾锁，何处见馀晖。

追思，曾玩赏，旧时情事，珠泪频挥。渐看看成病，减却香围。

又是清明过也，空赢得、绿惨红稀。如萍燕，东西漂泊，不解认人归。

作者简介：清江苏无锡人，字鹃红，一字冰轮。龚廷祥女。工书画。嫁陈氏，婚姻不和谐，故语多凄怨。有《永愁人集》，吴伟业为作序。